Fríggjadagin 2. mai kl. 14.00 verður almennur fyrilestur um CTD í Veitsluhøllini á Landssjúkrahúsinum, Eirargarður 7. Fyrilestrarhaldari er amerikumaðurin Nicola Longo MD, PhD, serfrøðingur í arvaligum stoffskiftissjúkum. Hann arbeiðir á Universitetinum í Utah, har granskingarøkið hjá honum er óreglusemi í feitt sýru oxidatión og karnitin metabolismu. Tað er CTD felagið sum stendur fyri tiltakinum. Fyrilesturin hevur heitið "Handfaran av kroniskari sjúku" og verður tann 15. mai 2014 kl. 14.30-16.30 í Veitsluhøllini á Landssjúkrahúsinum. At liva við kroniskari sjúku er ein avbjóðing, sum kann hava stóra ávirkan á fysisku førleikar, sálarliga trivnaðin og lívsgóðskuna sum heild. Fólk handfara lívsins avbjóðingar ymiskt, og fyrilesturin fer at vísa á úrslit frá nýggjari lívfrøðiligari, sálarligari og sosialari gransking, sum peika á ávís viðurskifti, ið hava týdning fyri lívsgóðsku og førleika til handfaran av kroniskari sjúku: heilsurelaterað empowerment. Bobby Zachariae, professor, dr. med., cand. psych., Aarhus Universitetshospital er ein av førandi donsku serfrøðingum innan strongd, og hevur við sínum fløgum” Visualisering og livskvalitet” verið viðvirkandi til at fólk á einfaldan hátt hava kunnað ávirkað teirra egnu vælveru. Granskingardagur er á Landssjúkrahúsinum tann 15. mai 2014. 09-04-2014 Kunning frá Rannsóknarstovuni. Kunning frá Rannsóknarstovuni Ambulatoriið hjá Rannsóknarstovuni er stongt tann 22. apríl og Flaggdagin 25. apríl. Dagarnar 23. og 24. apríl verða einans átroðkandi blóðroyndir tiknar, vegna skert virksemi. Íbúðarhæddin sum upprunaliga æt Herbergið, hevur til endamáls at hýsa sjúklingum og barnakonum við bústaði uttanfyri Suðurstreym, sum ikki nýtast at verða innløgd, men tó eru knýtt at Landssjúkrahúsinum. Íbúðarhæddin er vorin nútímansgjørd og hevur skift navn til Gestalonin. Gestalonin liggur á fyrsta síðuvegi til høgru, í næsta bygninginum, tá ein koyrir niðan á Eirargarð. Tað er niðasta hæddin sum er umvæld, og har eru 8 dupultkømør og ein íbúð. (Les meira við at trýsta á yvirskriftina) 03-04-2014 09: 21 Skeið innan granskingarháttalag. Skeið innan granskingarháttalag Landssjúkrahúsið og Fróðskaparsetur Føroya skipa fyri spennandi skeiði við heitinum“ Innførsla til granskingarhátt” við viðurkenda granskaranum Bobby Zachariae. Skeiðið er eitt 3 daga skeið og verður hildið 12.-14. mai 2014 í Stórustovu í Reyðulon á Landssjúkrahúsinum kl. 9.00-16.00. Krav til luttakarar Luttakarar skulu hava eina akademiska útbúgving og antin vera í holt við eina granskingarverkætlan, sum er lutfalsliga nýliga byrjað, ella vera komin væl áleiðis í ráðlegging av granskingarverkætlan. Skeiðið veitir 3 ECTS stig, og er góðkent PhD skeið. Kostnaður er kr. 4850, -Fyrsta dagin verður byrjað við morgunmati. Hinar dagarnar verður kaffi og frukt at fáa. Møguleiki er fyri at keypa døgurða/salat í matarhøllini á Landssjúkrahúsinum. Skeiðshaldari Bobby Zachariae er professari, dr. med. og sálarfrøðingur. Hann er leiðari fyri” Enhed for Psykoonkologi og Sundhedspsykologi á Onkologisk Afd. , Aarhus Universitetshospital, og Psykologisk Institut á Aarhus Universitet”. Hann hevur áður hildið sera vælumtókta skeiðið í Academic Writing á Landssjúkrahúsinum. Talan er um eitt generelt introduktiónsskeið, har luttakararnir fáa møguleika at arbeiða við eini granskingar-ella PhD verkætlan, sum tey antin eru í holt við, ella hava ætlanir um.